section_heading: Radnja
paragraph_text: Friday i Streebek uhićuju Caesarovog vozača Emila Muzza, člana kulta, koji otkriva mjesto i vrijeme sljedećeg tajnog sastanka. Ušuljaju se unutra prerušeni u članove i prisustvuju ritualu u kojem pogani planiraju ubiti djevicu. Mlada Connie Swail bačena je u bazen s golemom anakondom, ali Friday i Streebek je spašavaju od sigurne smrti i bježe od pogana. Događaj prijavljuju poglavaru Odjela za pljačke i ubojstva, kapetanu Gannonu, koji informacije prosljeđuje načelnici Jane Kirkpatrick, kandidatkinji za gradonačelnika. Nakon odlaska u pogansko sjedište, otkriva se da nema dokaza za sinoćnje događaje, nakon čega načelnica Kirkpatrick skida Fridayja i Streebeka sa slučaja.